Diari Oficial de la Generalitat Valenciana


Sumari del DOGV 8342, del 19-07-2018 (2018/7035)

Notificació de la sentència dictada en el procediment ordinari número 228/2009.
-------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7035


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 228/2009. [2018/7035]  
En el procediment ordinari número 228/2009, seguit a instàncies de la Comunitat de Propietaris de l'Edifici Fortuny contra Roinzaf, SL, Bigeco, SA, Joaquín Roca Alegre, Construcciones Tirol XXI i Carlos Soler Díaz, s'ha dictat la sentència que literalment diu així:  
  
  
«Sentència número 186/2016  
Castelló de la Plana, 20 d'abril de 2016  
Dispositiva  
S'estima íntegrament la demanda interposada per la procuradora senyora Toranzo Colón, en nom i representació de Comunitat de Propietaris de l'Edifici Fortuny de Castelló de la Plana, contra Roinzaf, representat per la procuradora senyora Linares Beltrán, i contra Bigeco, SA, representat per la procuradora senyora Sòria Torres i en conseqüència.  
  
Primer. Declare l'existència, en l'immoble objecte d'actuacions, de defectes constructius, d'execució o de terminació, i falta de correlació entre allò que s'ha venut amb allò que s'ha projectat, així com amb el que preveu la memòria de qualitats, assenyalat pel pèrit senyor Font Sanz en el seu informe, sent responsable d'aquests les mercantils demandades.  
Segon. Condemne en un 30 % a Roinzaf, SL, i en un 70 % a Bigeco, SA, a esmenar els defectes assenyalats i les faltes de correlació, duent a terme les tècniques adequades, de conformitat amb els sistemes constructius, mètode, mà d'obra i materials assenyalats pel pèrit senyor Font en el seu informe; tot això haurà de dur-se a terme en el termini de dos mesos des de la fermesa d'aquesta sentència i, cas de no fer-ho en el dit termini o si la seua execució fóra defectuosa, haurà d'indemnitzar-se a l'actora en la suma de 29.884,04 ?, quantitat de què caldrà deduir, dels 17.006 - pressupostats per a la solera, entre un 10 % i un 20 %, i que serà determinat, si és el cas, en execució de sentència.  
  
Per al cas que arribe a tindre efecte la condemna dinerària, la demandada haurà de pagar, a l'actora en el percentatge mencionat, els interessos legals des de la data de la interpel·lació judicial.  
Tot això amb expressa condemna en costes, en el percentatge mencionat, a la part demandada.  
Per no poder ser subjectes ni d'absolució ni de condemna els intervinents Joaquín Roca Alegre, representat per la procuradora senyora Barrachina Pastor, Carlos Soler Díaz, representat per la procuradora senyora Margarit Pela, i Construcciones Tirol XXI, en situació de rebel·lia processal, a efectes formals, he d'absoldre els intervinents indicats, amb expressa condemna en costes a la part que ha sol·licitat la seua intervenció; el pagament respecte dels tres intervinents correspon a Bigeco, SA, i a Roinzaf, SL, respecte a la intervenció de Joaquín Roca Alegre, per la qual cosa Bigeco, SA, haurà d'abonar el 100 % de les costes de Construcciones Tirol XXI i Carlos Soler Díaz, més el 50 % de les costes de Joaquín Roca Alegre, i li correspon, a Roinzaf, SL, el pagament del 50 % de les costes d'aquest últim.  
Lliureu un testimoniatge d'aquesta sentència per a la seua unió a les actuacions, i arxiveu l'original en el llibre de sentències d'aquest jutjat.  
Contra aquesta sentència es pot interposar un recurs d'apel·lació davant de l'Audiència Provincial de Castelló, que s'interposarà en el terme de 20 dies des de la notificació d'aquesta.  
Aquesta és la meua sentència, que pronuncie, mane i firme.»  
  
I atés que els demandats, Roinzaf, SL, Bigeco, SA, Joaquín Roca Alegre, Construcciones Tirol XXI i Carlos Soler Díaz, es troben en parador ignorat, expedisc aquest edicte a fi que els valga de notificació de forma deguda.  
  
Castelló de la Plana, 19 d'octubre de 2017.- La lletrada de l'Administració de justícia: María Vicenta Domenech del Rey.